אלון דה לוקו

אלון כהן (נולד ב-15 בנובמבר 1974), המוכר יותר בשם הבמה אלון דה לוקו, הוא ראפר, זמר רגאטון, היפ הופ, אר אן בי, דאנסהול, רגאיי, רקדן ומפיק מוזיקלי ישראלי. נולד בשם אלון כהן בבאר שבע. הוריו הם רבקה ובני כהן. בשנת 2005 יצא אלבום הבכורה של אלון דה לוקו, "חומר למסיבה", מתוכו יצאו הסינגלים "הלילה זה הזמן" בשיתוף עם הזמר גד אלבז, שיצא גם במסגרת אוסף הלהיטים הישראלים "מנטה 4"; ו"אור", שיצא גם במסגרת אלבום האוסף "מסיבה ישראלית" של חברת התקליטים NMC. השירים לא זכו להשמעות רבות בתחנות הרדיו הגדולות, אך דה לוקו פרץ לתודעת הציבור במסגרת רינגטונים רבים שהוציא לשירים אלו ולאחרים שכתב והלחין, שזכו לפופולריות והורדות סלולריות רבות, בהם "כמוני", "תני לי", ו"אמא" (בשיתוף עם הצמד "סיי לה וי"). בעקבות ההצלחה חתם על חוזה עם חברת התקשורת "סלקום". ב-2006 השתתף בסינגל המצליח "טורו" מתוך אלבומו של הראפר סאבלימינל "בדיוק כשחשבתם שהכל נגמר". כן כתב בשנה זו את המילים לשיר "תודה", בו גם התארח, מתוך האלבום "מחזיק מעמד" של דנידין. ב-2007 יצא אלבומו השני של דה לוקו, "עושה את המסיבה", בהפקת "סלקום" ותחת חברת התקליטים העצמאית שהקים, "I AND I Records". בחלק מהשירים באלבום מתארחים הזמרים ליאור מיארה, חגי מזרחי, גד אלבז ודנידין. מתוך האלבום יצאו מספר סינגלים: "אחרייך", "דניאל" ו"אמת". דה לוקו שיתף פעולה עם מספר זמרים ישראלים ידועים נוספים. ב-2007 כתב והלחין את השיר "המסיבה" עבור אלבומה של שרית חדד, "זה ששומר עליי"; וב-2009 יצא "שיר המעלות" בשיתוף עם איציק אורלב ושי 360 במסגרת אלבום האוסף "פזצטא". במהלך שנת 2010 יצאו הסינגלים "שי" ו"מאמאסיטה", שזכו להצלחה, מתוך אלבומו השלישי "שי Vol 1", שיצא ב-14 בספטמבר 2010. האלבום כולל עוד שמונה שירים וכן שלושה רמיקסים, ל"מאמאסיטה" ול"שי". בשנה זו השתתף דה לוקו גם באלבום "כמה מילים" של ליאור מיארה בשירים "כמה יפה את" וכן "תן לי את הכח" שבו השתתף גם הראפר שי 360. דה לוקו הוא גם רקדן ברייקדאנס, מורה לריקוד ודי ג'יי. הוא השתתף בתוכנית הטלוויזיה "ריאליטי בילבורד", בה לימד ריקוד ברייקדאנס את נתן בשבקין ואלירז שדה לצורך משימה בתוכנית. ב-2011 ניצח בתוכנית הריאליטי "חי ב-LA LA לנד", בה השתתף לצד האמנים זהבה בן, דודו אהרון, אביהו שבת, ג'ולייטה ואתי לוי, שהתחרו בלוס אנג'לס על האפשרות להשיג חוזה הקלטות בינלאומי. דה לוקו זכה בהפקת סינגל בינלאומי בחברת התקליטים הבינלאומית "גפן רקורדס". במהלך אותה שנה הוציא דה לוקו את הסינגלים "We Make Hip Hop", "LOVE ME" ואת הדואט "עושה אותי משוגע" לצד הזמר פאר טסי. בספטמבר אותה שנה יצא הסינגל "Go Loco" בחסות "גפן רקורדס". ב-2012 עזב ליאור מיארה את חברת התקליטים של דה לוקו, "I AND I Records"; דה לוקו הוציא את השיר "אחי - אין חברים יותר", המבטא את פגיעתו מעזיבתו. ב-2013 יצאו הסינגלים "רזיאל" ו"לוקו ויין". ב-2014 יצא השיר "פלאקה way" לפרק אותם. ב־2015 יצא השיר "עכשיו תורי" בביצועה של ביתו, אור דה לוקו. ב-2016 יצאו השירים "ליקאותם", "כולנו יוסף סלמסה" לזכרו של יוסף סלמסה, "תרימו יד" בהשתתפות עומרי סגל (עומרי "69" סגל) והקאבר לשירו של יגאל בשן "סיוון". ב-27 בנובמבר 2016 וגם הוציא סינגל רגאטון חדש עם הזמר הקובני גוני אנגל בשם "אוהבת רגאטון". יצאו גם שירים נוספים כמו רגל בפנים רגל בחוץ. ומה אתה מלי מתוך פרויקט דיבור שבור והשיר "שתיתי" אותו כתב והלחין וגם ביצע בשיתוף עם פאר טסי. במהלך השנים דה לוקו כתב והלחין לאמנים רבים סינגלים מצליחים כגון: "כולם לקום" של דניאל יפה, "באלגן" ו"חוגגת" של רועי סנדלר, "כמו פעם" של מאור אדרי, "קילר" ו"רק אתה" של נועה קירל ו"שתיתי" של פאר טסי. בשנת 2017 דה לוקו התחיל לעבוד על אלבום בינלאומי עם אמנים ממיאמי לפרויקט אשר לו הוא קורא "kultucreklush" בו הוא רוצה להראות איך מוזיקה יכולה לשבור מחסומי שפה, לקשר ולחבר בין אוכלוסיות שונות. לאחר כשנתיים של עבודה וטיסות עם אשתו למיאמי, ילדיו הצטרפו אליו במסע לתקופת חודש במיאמי שבה יסיימו את האלבום החדש. ב-4 ביולי 2019 הוציא את השיר "Like It", שיר ראשון מתוך אלבום שצפוי לצאת. ב-20 בנובמבר 2020 יצא עוד שיר מהאלבום הבנלאומי ניקרא : Titans - Shifta & Padrino ב-31 בינואר יצא הסינגל NO MORE מתוך האלבום kultucre klush במהלך 2022 דה לוקו הוציא עוד 12 שירים חדשים בניהם. תגלה לה. אנא מפה. חוגה חוגה (לימי הולדת) בטוב וברע. זזה לה. Light The Way ועוד. אלבום kultuce klush עתיד לצאת ב 28.5.2024 עם שלל להיטים מתוכו וקליפים וסרט קולנוע שצילם שם במאמי ב6 שנים האחרונות השירים הם הפסקול של הסרט דה לוקו מתגורר בבאר שבע. הוא נשוי לענבר ואב לשלוש בנות ובן אחד. לעיתים בנותיו אור ודניאל שרות ומופיעות לצידו. חומר למסיבה (2005) עושה ת'מסיבה (2007) שי Vol.1 ‏(2010) de loco collection‏ (2013) מדיה וקבצים בנושא אלון דה לוקו בוויקישיתוף אלון דה לוקו, ברשת החברתית אינסטגרם אלון דה לוקו, סרטונים בערוץ היוטיוב אלון דה לוקו, באתר MusicBrainz (באנגלית) אלון דה לוקו, דף שער בספרייה הלאומית אלון דה לוקו, באתר MOOMA (בארכיון האינטרנט) ליהיא אלבז, דה לוקו לנד, באתר Xnet‏, 28 ביולי 2011 על זכייתו של אלון דה לוקו הזוכה בתוכנית "חי בלה לה לנד", 6 בספטמבר 2011, באתר "MAKO" רועי בהריר, משגעים אותו: אלון דה לוקו עצבני, באתר nrg‏, 4 במרץ 2012 הדר אוריאל, אלון דה לוקו במצב רוח מלחמתי " צריך לפרק אותם" (אורכב 20.12.2014 בארכיון Wayback Machine), באתר מעריב 4 באוגוסט 2014